ประกาศการไฟฟ้าฝ่ายผลิตแห่งประเทศไทย

เรื่อง  กำหนดเขตสำรวจสายส่งไฟฟ้า

อาศัยอำนาจตามความในมาตรา ๒๘ แห่งพระราชบัญญัติการไฟฟ้าฝ่ายผลิตแห่งประเทศไทย พ.ศ. ๒๕๑๑ แก้ไขเพิ่มเติมโดยพระราชบัญญัติการไฟฟ้าฝ่ายผลิตแห่งประเทศไทย (ฉบับที่ ๕) พ.ศ. ๒๕๓๕

จึงประกาศให้ทราบทั่วกันว่า การไฟฟ้าฝ่ายผลิตแห่งประเทศไทย จะดำเนินการสำรวจทั่วไปเพื่อเลือกแนวสำหรับก่อสร้างสายส่งไฟฟ้า โดยมีเขตเดินสายไฟฟ้าด้านละไม่เกิน ๔๐ เมตร ในท้องที่อำเภอกุมภวาปี และอำเภอหนองแสง จังหวัดอุบลราชธานี จำนวน ๓ สาย คือ

๑. สายส่งไฟฟ้าขนาด ๒๓๐ กิโลโวลต์ จากโรงไฟฟ้าภูฮ่อม ไปยังสถานีไฟฟ้าย่อยอุดรธานี ๓

๒. สายส่งไฟฟ้าขนาด ๑๑๕ กิโลโวลต์ จากจุดแยกสายส่งไฟฟ้า ๑๑๕ กิโลโวลต์ น้ำพอง ๑ - อุดรธานี ๑ ไปยังสถานีไฟฟ้าย่อยอุดรธานี ๓

๓. สายส่งไฟฟ้าขนาด ๑๑๕ กิโลโวลต์ จากจุดแยกสายส่งไฟฟ้า ๑๑๕ กิโลโวลต์ น้ำพอง ๑ - อุดรธานี ๒ ไปยังสถานีไฟฟ้าย่อยอุดรธานี ๓

ทั้งนี้  ตั้งแต่บัดนี้เป็นต้นไป

ประกาศ ณ วันที่ ๘ มกราคม พ.ศ. ๒๕๔๗

สิทธิพร  รัตโนภาส

ผู้ว่าการการไฟฟ้าฝ่ายผลิตแห่งประเทศไทย